section_heading: Rani život i teniski početci
paragraph_text: Zdenko Čilić, Marinov otac, dao je 1998. izgraditi teniski teren uz obiteljsku kuću, za Marinove potrebe. Kao desetogodišnjak, Marin je zaigrao završnicu dječjega turnira u Njemačkoj, na kojemu se i upoznao s Nikolom Pilićem te dvojicu čeških trenera s kojima je surađivao pola godine, do odlaska Tvrtku Buliću u Mostar, koji ga je trenirao do četrnaeste godine. Pod Bulićevom palicom Čilić je nastupio na izlučnom turniru za Europsko prvenstvo za reprezentaciju BiH, zajedno s Mladenom Dodigom (bratom kasnijega Čilićeva suigrača Ivana Dodiga), Aldinom Šetkićem i Jasminom Berdićem.